Nóg twee mynwerkers sterf by Harmony-myneNóg twee mynwerkers van Harmony Gold is dood in twee afsonderlike ongelukke by die maatskappy se Kusasalethu-myn in Noordwes en Joel-myn in die Vrystaat. “Die ongeluk by Kusasalethu het plaasgevind toe die myner deur mynslyk oorval is nadat ŉ houer gebreek het,” het James Duncan, ŉ woordvoerder van Harmony, Vrydag gesê. “By die Joel-myn is ŉ mynwerker dood in ŉ skietwerkongeluk.” Albei voorvalle het Donderdagmiddag plaasgevind. Die ongelukke volg skaars ŉ paar ure nadat die liggame van agt vermiste mynwerkers van Harmony se Doornkop-goudmyn, wes van Johannesburg, opgespoor is nadat ŉ brand Dinsdagmiddag ondergrond uitgebreek het. Die brand het glo ná ‘n seismiese gebeurtenis uitgebreek, wat daartoe gelei het dat grond geval het en elektriese kabels beskadig is. Een werker word steeds vermis. Duncan het gesê dat werkers van die hele groep is sedert Donderdagaand op veiligheidskofte geplaas is. Lees ook: Twee sterf in ondergrondse ontploffing by Harmony-myn Agt mynwerkers gered ná brand by Harmony-goudmyn